സൈക്കിള് മോഷ്ടാവ് പിടിയില് കൊട്ടിയം മയ്യനാട്ടും പരിസര പ്രദേശങ്ങളിലും സൈക്കിള് മോഷണം പതിവാക്കിയ ആള് പൊലീസ് പിടിയില്. ആലുംമൂട് എ എ ഭവനില് സജികുമാര് 44 ആണ് അറസ്റ്റിലായത്. കഴിഞ്ഞ കുറച്ചുദിവസമായി പ്രദേശവാസികളുടെയും പ്രത്യേകിച്ച് കുട്ടികളുടെയും ഉറക്കംകെടുത്തി പ്രദേശത്ത് വിലസിയിരുന്ന മോഷ്ടാവാണ് പിടിയിലായത്. വീടുകളുടെ പോര്ച്ചിലും മുറ്റത്തും സൂക്ഷിക്കുന്ന സൈക്കിളുകളാണ് പ്രതി മോഷ്ടിച്ചിരുന്നത്. സൈക്കിള് മോഷണത്തിന് ആളുകള് പരാതിപ്പെടാത്തതും തുണയായി. ഉമയനല്ലൂര് വടക്കുംകര കിഴക്ക് പാര്ക്ക് മുക്കിനു സമീപം നജീം നല്കിയ പരാതിയിലാണ് അറസ്റ്റ്. പത്താംക്ലാസ് ജയിച്ചപ്പോള് മകനു നല്കിയ സൈക്കിള് മോഷണം പോയപ്പോഴാണ് നജീം പരാതി നല്കിയത്. സൈക്കിള് മോഷണം പതിവായതിനെ തുടര്ന്ന് പ്രദേശത്ത് പൊലീസിന്റെ രാത്രി പട്രോളിങ് നടന്നുവരികയായിരുന്നു. ഇതിനിടയിലാണ് സജികുമാര് പിടിയിലായത്. മോഷണത്തിന് ഇറങ്ങിയപ്പോള് പൊലീസിനെക്കണ്ട് രക്ഷപ്പെടാന് ശ്രമിച്ചെങ്കിലും പിടിയിലാകുകയായിരുന്നു. കൊട്ടിയം ഇന്സ്പെക്ടര് എം സി ജിംസ്റ്റല്, എസ്ഐമാരായ സുജിത് ജി നായര്, ഡി ഗിരീശന്, ജോയി, എഎസ്ഐ മധു, സിപിഒമാരായ അമില് പ്രസാര്, അഖില് രാജ്, ധനേഷ്കുമാര് എന്നിവരടങ്ങിയ സംഘമാണ് പ്രതിയെ പിടികൂടിയത്. പ്രതിയെ റിമാന്ഡ് ചെയ്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പൊലീസ് പെന്ഷനേഴ്സ് സഹ. സംഘം പ്രവര്ത്തനം തുടങ്ങി എസ്എഫ്ഐ സൈക്കിള് ജാഥ ഇന്ന് ചിറക് മുളയ്ക്കട്ടെ സ്റ്റാര്ട്ടപ് സ്വപ്നത്തിന് കളമശേരി ഡിജിറ്റല് ഹബ്ബ് നാളെ നാടിന് സമര്പ്പിക്കും ഭൂമി രജിസ്ട്രേഷന് ഫീസ് ഒഴിവാക്കും : മുഖ്യമന്ത്രി ഡോ. മാത്യൂസ് മാര് സേവേറിയോസ് ഓര്ത്തഡോക്സ് സഭാധ്യക്ഷനാകും വിമാന യാത്രാനിരക്ക് കുറയ്ക്കണം കേന്ദ്രത്തിന് മുഖ്യമന്ത്രിയുടെ കത്ത് കണ്ണൂര് വിവാദ പാഠഭാഗങ്ങള് പഠിപ്പിക്കില്ല